Nariadenie Komisie (ES) č. 1053/98
z 20. mája 1998,
ktorým sa menia a dopĺňajú prílohy II, III a IX k nariadeniu Rady (EHS) č. 3030/93 o spoločných pravidlách dovozu určitých textilných výrobkov z tretích krajín
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách dovozu určitých textilných výrobkov z tretích krajín [1], naposledy zmenenom a doplnenom nariadením Komisie (ES) č. 856/98 [2], najmä na jeho článok 19 v spojitosti s článkom 17,
keďže Rada svojim rozhodnutím z 11. mája 1998 rozhodla uplatňovať na prechodnom základe dohodu o obchode s textilom, vyjednanú s Ruskou federáciou;
keďže je preto potrebné zmeniť a doplniť prílohy II, III a IX k nariadeniu Rady (EHS) č. 3030/93, aby sa vzali do úvahy zmeny uplatňujúce sa pri dovoze do Spoločenstva istých textilných výrobkov pochádzajúcich z tretích krajín v zmysle článku 19 nariadenia (EHS) č. 3030/93;
keďže opatrenia ustanovené v tomto nariadení sú v súlade so stanoviskom Výboru pre textil,
PRIJALA TOTO NARIADENIE:
Článok 1
Nariadenie (EHS) č. 3030/93 sa mení a dopĺňa takto:
1. Príloha II sa nahrádza prílohou I k tomuto nariadeniu.
2. V prílohe III, článku 28 ods. 6 sa nahrádza tento text:
"6. Toto číslo sa skladá z týchto prvkov [3]
- dve písmená označujúce vyvážajúcu krajinu nasledovne:
-Argentína | = AR |
-Arménsko | = AM |
-Azerbajdžan | = AZ |
-Bangladéš | = BD |
-Bielorusko | = BY |
-Brazília | = BR |
-Čína | = KN |
-Egypt | = EG |
-Estónsko | = EE |
-Bývalá juhoslovanská republika Macedónsko | = 96 |
-Gruzínsko | = GE |
-Hongkong | = HK |
-India | = IN |
-Indonézia | = ID |
-Kazachstan | = KZ |
-Kirgizsko | = KG |
-Lotyšsko | = LV |
-Litva | = LT |
-Macao | = MO |
-Malajzia | = MY |
-Moldavsko | = MD |
-Mongolsko | = MN |
-Pakistan | = PK |
-Peru | = PE |
-Filipíny | = PH |
-Ruská federácia | = RU |
-Singapur | = SG |
-Južná Kórea | = KR |
-Srí Lanka | = LK |
-Taiwan | = TW |
-Tadžikistan | = TJ |
-Thajsko | = TH |
-Turkménsko | = TM |
-Ukrajina | = UA |
-Spojené arabské emiráty | = AE |
-Uruguaj | = UY |
-Uzbekistan | = UZ |
-Vietnam | = VN |
- dve písmená označujúce príslušný členský štát určenia nasledovne:
-AT | = Rakúsko |
-BL | = Benelux |
-DE | = Nemecká spolková republika |
-DK | = Dánsko |
-EL | = Grécko |
-ES | = Španielsko |
-FI | = Fínsko |
-FR | = Francúzsko |
-GB | = Spojené kráľovstvo |
-IE | = Írsko |
-IT | = Taliansko |
-PT | = Portugalsko |
-SE | = Švédsko |
- jednomiestne číslo označujúce kvótový rok alebo rok, v ktorom bol vývoz zaznamenaný, v prípade výrobkov uvedených v tabuľke A tejto prílohy, sa zhoduje s posled ným číslom v danom roku, napr. "5" s rokom 1995. V prípade výrobkov pochádzajúcich z Čínskej ľudovej republiky uvedených v dodatku C k prílohe V by toto číslo malo byť "1" na rok 1995, "2" na rok 1996, "3" na rok 1997 atď.,
- dvojmiestne číslo označujúce vydávajúci úrad v krajine vývozu,
- päťmiestne číslo idúce postupne od 00001 do 99999 pridelené k príslušnému členskému štátu určenia."
3. Tabuľka A v prílohe III sa nahrádza tabuľkou v prílohe II k tomuto nariadeniu.
4. Prílohe IX sa nahrádza prílohou III k tomuto nariadeniu.
Článok 2
Toto nariadenie nadobúda účinnosť v deň jeho zverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 20. mája 1998